Tisztelt Hallgatók!

Az ELTE ÁJK HÖK Sport- és Kulturális Pályázati Bíráló Bizottság pályázatot ír ki.

**A pályázatok leadásának határideje 2015. február 17. (kedd) 16:00. A határidő jogvesztő!**

A pályázatokat papír alapon kell benyújtani (3 példányban) a Hallgatói Önkormányzat irodájában. (Nyitvatartási idő – lásd: ajkhok.elte.hu)

A pályázaton részt vehet valamennyi, a kar hallgatói által létrehozott gazdasági társaságnak nem minősülő személyegyesülés, amelyek tagjainak legalább fele a kar hallgatója, kivéve, ha azt politikai, vagy a Karral, illetve az Önkormányzattal össze nem egyeztethető célra hoztak létre.

Formai követelmények:

A benyújtott pályázat első lapja a Pályázati Adatlap, mely a honlapról letölthető, HÖK irodán hozzáférhető. (Ennek hiánya formai hiba, a pályázat automatikusan elutasításra kerül.)

A pályázatnak tartalmaznia kell a Pályázati Adatlapon csatolandó mellékletként megjelölt dokumentumokat. (Ezek hiánya formai hiba, a pályázat automatikusan elutasításra kerül.)

A pályázat tartalmi elemei:
1. Projekt leírása (maximum 1 db. A4-es oldal)

2. A projekt tervezett költségvetése (tételesen, összegek megjelölésével, táblázatban). Amennyiben a projekt egy rendezvény lebonyolítását célozza, a pályázó köteles megjelölni a vendégek tervezett létszámát, a rendezvény helyszínét.

3. A legutóbb elnyert pályázati pénz részletes elszámolása (nem fénymásolt, eredeti számlákkal!).

Egy pályázó csak egy pályázatot nyújthat be. Ebben a pályázó által pályázott valamennyi projektnek és teljes megpályázott összeg projektenkénti felhasználásának is külön-külön szerepelnie kell.

A támogatás elnyerésének célja valamely kari kulturális esemény, rendezvény megvalósulása, illetve a kari sportélet előmozdítása. A pályázónak meg kell jelölnie, hogy a pályázatát sport vagy kulturális kategóriába kívánja besorolni.

Azon hallgatók, akik az előző félévben sikeresen pályáztak ismételt pályázat esetén elszámolást kötelesek az e félévi pályázathoz mellékelni, ennek hiánya formai hiba, a pályázat automatikusan elutasításra kerül!

A Bizottság egyben felszólítja a 2013/2014-es tanév tavaszi szemeszterében, valamint a 2014/2015-ös tanév őszi szemeszterében nyertes pályázókat, hogy a fenti határidőig elszámolási kötelezettségüknek tegyenek eleget, illetve nyilatkozzanak a fel nem használt összegről. Ez utóbbi esetben a Bizottság további döntést fog hozni a fel nem használt forrásokkal kapcsolatban.

A pályázók a továbbiakban a Sport- és Kulturális Pályázat Elszámolási Szabályzata alapján kötelesek elszámolni. (Honlapról letölthető, HÖK irodán felvehető)

A pályázatok elbírálását a Sport és Kulturális Pályázati Bíráló Bizottság végzi, melynek tagjai: a Gazdasági Osztály képviselője, a HÖK elnöke, a HÖK gazdasági ügyekért felelős alelnöke. Az ülést a HÖK szociális ügyekért felelős alelnöke vezeti, aki tanácskozási joggal vesz részt a pályázatok elbírálásában. A pályázatok elbírálása során a bizottság tagjai a felhasználható keretre figyelemmel értékelik a pályázatokat. Amennyiben a projekt egy rendezvény lebonyolítását célozza, a bizottság tagjai az elbíráláskor figyelembe veszik a rendezvény vendégeinek számát, helyszínét.

Tisztelettel:
Deák Milán
Szociális ügyekért felelős alelnök
ELTE ÁJK HÖK